
LIETUVOS RESPUBLIKOS
SOCIALINĖS APSAUGOS IR DARBO MINISTRAS

ĮSAKYMAS
[bookmark: _GoBack]DĖL LIETUVOS RESPUBLIKOS SOCIALINĖS APSAUGOS IR DARBO MINISTRO
2017 M. BIRŽELIO 29 D. ĮSAKYMO NR. A1-343 „DĖL PAVYZDINĖS DARBO SUTARTIES FORMOS PATVIRTINIMO“ PAKEITIMO

2019 m. vasario 8 d. Nr. A1-83
Vilnius


P a k e i č i u Pavyzdinę darbo sutarties formą, patvirtintą Lietuvos Respublikos socialinės apsaugos ir darbo ministro 2017 m. birželio 29 d. įsakymu Nr. A1-343 „Dėl Pavyzdinės darbo sutarties formos patvirtinimo“:
1. Pakeičiu 8 punktą ir jį išdėstau taip:
„8. Kasmetinių atostogų suteikimo trukmė, suteikimo tvarka ir apmokėjimo sąlygos nustatomos pagal Darbo kodekso 126–130 straipsnių nuostatas.“
2. Pakeičiu 10 punktą ir jį išdėstau taip:
„10. Įspėjimo terminas, kai darbo sutartis nutraukiama darbdavio ar darbuotojo iniciatyva arba kitais atvejais, nustatomas pagal Darbo kodekso 55–57, 59, 61 ir 62 straipsnių nuostatas.“
3. Papildau nauju 11 punktu:
„11. Darbdavys darbuotojo asmens duomenis tvarko darbdavio teisinių prievolių vykdymo tikslu ir užtikrina, kad darbdavio vykdomas darbuotojo asmens duomenų tvarkymas atitiktų 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) bei Lietuvos Respublikos asmens duomenų teisinės apsaugos įstatymo nuostatas.“
4. Buvusius 11–15 punktus laikau atitinkamai 12–16 punktais. 
5. Pakeičiu 12 punktą ir jį išdėstau taip:
„12. Ši darbo sutartis gali būti pakeista ar papildyta raštišku šalių susitarimu, išskyrus Darbo kodekse numatytus atvejus.“
6. Pakeičiu 13 punktą ir jį išdėstau taip:
„13. Ši darbo sutartis gali būti nutraukta Darbo kodekso nustatytais pagrindais.“
7. Pakeičiu 14 punktą ir jį išdėstau taip:
„14. Ginčai dėl šios darbo sutarties nagrinėjami Darbo kodekso nustatyta tvarka.“



Socialinės apsaugos ir darbo ministras			Linas Kukuraitis

